ત્યાં બાજુમાં રાખેલ પડીકા ઉપર તેનું ધ્યાન ગયું. અને તે સમજી ગઇ. અનિકેત મોટેથી હસી પડયો. “કેવી રંગાઇ ગઇ? મને રંગવા આવી હતી. લે લેતી જા…” અને પછી તો બંનેની મસ્તી થોડીવાર ચાલી. બંને ગુલાલથી આખા લાલ થઇ ગયા હતાં. ખિલખિલાટ હસવાનો અવાજ સાંભળી અનિકેતના પપ્પા પણ અંદર આવી ગયા. બંનેને ગુલાલના રંગે રંગાયેલ જોઇ તે પણ હસી પડયા. હવે ઇતિ અંકલને થોડી છોડે? તેણે દોડીને અંકલને રંગથી ભરી દીધા. અનિકેત હસી પડયો.